RAM ทุ่ม 100 ล้าน ลงทุน “รพ.สินแพทย์ พัฒนาการ” หนุนกำไรโต
RAM ควัก 100 ล้าน ร่วมลงทุน “โครงการโรงพยาบาลสินแพทย์ พัฒนาการ” หวังผลตอบแทนกว่า 10% หนุนกำไรโตแกร่ง
RAM ควัก 100 ล้าน ร่วมลงทุน “โครงการโรงพยาบาลสินแพทย์ พัฒนาการ” หวังผลตอบแทนกว่า 10% หนุนกำไรโตแกร่ง
2 ธ.ค. 2565

บริษัท โรงพยาบาลรามคำแหง จำกัด (มหาชน) หรือ RAM เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า ที่ประชุมคณะกรรมการบริษัท ครั้งที่ 19/2565 ได้มีมติให้ร่วมลงทุนในโครงการโรงพยาบาลสินแพทย์ พัฒนาการ จำนวน 10 ล้านหุ้น มูลค่าที่ตราไว้หุ้นละ 10 บาท รวมเป็นเงิน 100 ล้านบาท ซึ่งเป็นการร่วมลงทุนเพื่อประกอบกิจการโรงพยาบาลเอกชน ขนาด 100 เตียง ตั้งอยู่ถนนพัฒนาการ ซอย 37 แขวงสวนหลวง เขตพัฒนาการกรุงเทพฯ บนเนื้อที่ 8 ไร่ งบประมาณในการลงทุนประมาณ 1,000 ล้านบาท
โดยบริษัทฯ มีความประสงค์จะร่วมลงทุนในธุรกิจโรงพยาบาลที่คาดว่าจะให้ผลตอบแทนที่ดี ซึ่งคาดว่าโครงการนี้จะให้ผลตอบแทนประมาณ 10% มากกว่าอัตราดอกเบี้ยในท้องตลาด บริษัทจะได้รับผลตอบแทนกลับมาในรูปแบบเงินปันผลในอัตราที่น่าพอใจ